Muutettu ehdotus neuvoston päätökseksi tietoyhteiskunnan luomista Euroopassa edistävästä monivuotisesta yhteisön ohjelmasta (tietoyhteiskunta) /* KOM/97/0460 lopull. - CNS 96/0283 */



Virallinen lehti nro C 344 , 14/11/1997 s. 0009



Muutettu ehdotus neuvoston päätökseksi tietoyhteiskunnan luomista Euroopassa edistävästä monivuotisesta yhteisön ohjelmasta (Tietoyhteiskunta) (1) (97/C 344/04) (ETA:n kannalta merkityksellinen teksti) KOM(97) 460 lopull. - 96/0283(CNS) (Komission esittämä 13 päivänä lokakuuta 1997 EY:n perustamissopimuksen 189 a artiklan 2 kohdan nojalla) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että tietoyhteiskunnan luominen voi uudenlaisia taloudellisia, poliittisia ja sosiaalisia suhteita aikaansaamalla auttaa yhteisöä selviytymään tulevan vuosisadan haasteista erityisesti työpaikkojen luomisessa, kuten valkoisessa kirjassa "Kasvu, kilpailukyky ja työllisyys - 21. vuosisadan haasteet ja mahdollisuudet" on esitetty, Korfussa 24 ja 25 päivänä kesäkuuta 1994 kokoontunut Eurooppa-neuvosto pani merkille tietoyhteiskuntaa käsittelevän korkean tason ryhmän suositukset sellaisina kuin ne on esitetty kertomuksessa "Eurooppa ja maailmanlaajuinen tietoyhteiskunta", ja komissio laati toimintasuunnitelman, joka sisältää sekä yhteisön että jäsenvaltioiden tasolla toteutettavia konkreettisia toimia, Firenzessä 21 ja 22 päivänä kesäkuuta 1996 kokoontunut Eurooppa-neuvosto korosti tietoyhteiskunnan mahdollisuuksia koulutuksessa, työn organisoinnissa ja työpaikkojen luomisessa, tietoyhteiskunnan kehittymisvauhti riippuu paljolti siitä, missä määrin kansalaiset sekä julkiset ja yksityiset organisaatiot tuntevat, ymmärtävät ja tukevat uusien tieto- ja viestintätekniikkasovellusten mahdollisuuksia palvella ihmisten ja liikeyritysten tarpeita, tietoyhteiskunnan luominen edellyttää, että kaikkien kansalaisten, yritysten tai julkisten organisaatioiden saatavilla on kaikenlaista niiden tarvitsemaa tietoa kaikkialla yhteisössä, tietoyhteiskunnan luominen muuttaa vähitellen ihmisen toiminnan luonnetta ja sisältöä kaikilla alueilla, ja sillä on merkittäviä eri alojen välisiä vaikutuksia aloilla, jotka ovat tähän asti olleet toisistaan riippumattomia, tietoyhteiskunnan toteuttamiseksi tarvittavissa toimenpiteissä on otettava huomioon yhteisön taloudellinen ja sosiaalinen yhteenkuuluvuus sekä sisämarkkinoiden toiminnan jatkuvuus, kyseisten toimenpiteiden määrittely vaatii alustavia analyyseja, joiden tavoitteena on parantaa niiden monien alojen tuntemusta, joihin tietoyhteiskuntaan liittyvät yhteisön toimet voivat vaikuttaa, korkean tason asiantuntijaryhmän ensimmäisessä välikertomuksessa tietoyhteiskuntaan liittyvistä sosiaalisista ja yhteiskunnallisista näkökohdista tammikuussa 1996 esitettiin ryhmän alustavia huomioita, joita voidaan käyttää loppukertomuksen laadinnassa, tietoyhteiskuntafoorumin Euroopan komissiolle vuoden 1996 kesäkuussa laatimassa ensimmäisessä vuosikertomuksessa suositeltiin, että komissio käynnistäisi Euroopan unionin laajuisia tiedotustoimia, edistäisi parhaiden käytäntöjen edistämiseen parhaiten soveltuvia toimia ja uuden tekniikan käyttöä, kiinnittäisi erityistä huomiota tietoyhteiskunnan taloudellisten ja sosiaalisten vaikutusten tutkimiseen ja huolehtisi siitä, että vammaiset pääsevät tasa-arvoisesti käyttämään tietoyhteiskunnan mahdollisuuksia, Euroopan komissio hyväksyi 24 päivänä heinäkuuta 1996 vihreän kirjan "Elämä ja työ tietoyhteiskunnassa - Ihmisläheisyys etusijalle", jonka tarkoituksena on syventää poliittista, yhteiskunnallista ja kansalaiskeskustelua tietoyhteiskunnan tärkeimmistä sosiaalisista ja yhteiskunnallisista näkökohdista; komissio esittelee saadun palautteen perusteella laaditut toimintaehdotukset vuonna 1997, tietoyhteiskunnan toteuttamiseksi tarvittavissa toimenpiteissä on otettava huomioon tietoyhteiskunnan maailmanlaajuinen ulottuvuus, Midrandissa, Etelä-Afrikassa 13-15 päivänä toukokuuta 1996 pidetyssä tietoyhteiskuntaa ja kehitystä koskeneessa G7-maiden ministerikokouksessa todettiin, että tietoyhteiskunnan mallia olisi pyrittävä toteuttamaan kehitysmaiden hyväksi niiden erityistarpeita ja -haasteita silmälläpitäen, niiden kestävän kehityksen tukemiseksi ja sen varmistamiseksi, että ne voivat osallistua syntymässä olevaan maailmanlaajuiseen verkottuneeseen talouteen, Roomassa 30 ja 31 päivänä toukokuuta 1996 pidetyssä kokouksessa todettiin, että Euroopan yhteisön ja Barcelonan kokouksessa vuonna 1995 käynnistettyyn Euro-Välimeri-kumppanuuteen kuuluvien kahdentoista maan poliittisen vuoropuhelun yksi tekijä on aidosti avoimen tietoyhteiskunnan rakentaminen Välimeren alueelle; tällainen tietoyhteiskunta hyödyttää tieto- ja viestintätekniikan käyttäjiä, näiden alojen teollisuutta sekä palveluntarjoajia saamalla aikaan kasvua sekä parantamalla kilpailukykyä ja työllisyyttä, Prahassa 12 ja 13 päivänä syyskuuta 1996 pidetyssä Euroopan unionin ja Keski- ja Itä-Euroopan maiden tietoyhteiskuntaa käsitelleessä foorumissa vahvistettiin, että tietoyhteiskunnan kehittämiseen liittyvät kysymykset ovat erityisen tärkeitä talouttaan uudistaville Euroopan maille, sekä korostettiin tarvetta luoda foorumeja tietojen vaihtoa ja keskustelua varten, uusi toiminta ei saa olla päällekkäistä esimerkiksi tutkimuksen ja kehityksen, Euroopan laajuisten verkkojen tietosisällön, sosiaalipolitiikan ja standardoinnin aloilla olemassa olevien toimintamahdollisuuksien kanssa, tämän ohjelman edistymistä olisi seurattava jatkuvasti ja järjestelmällisesti; ohjelman päätyttyä siitä saadut tulokset arvioidaan lopullisesti ja niitä verrataan tässä päätöksessä asetettuihin tavoitteisiin, on tarpeen määrittää ohjelman kesto, ja perustamissopimuksessa ei ole muita määräyksiä tämän päätöksen antamiseksi tarvittavista valtuuksista kuin 235 artikla, ON TEHNYT TÄMÄN PÄÄTÖKSEN: 1 artikla 1. Hyväksytään (tietoyhteiskunta) ohjelma, jonka tavoitteena on: - yleisön tietämyksen ja ymmärryksen lisääminen tietoyhteiskunnan ja sen uusien sovellusten mahdollisista vaikutuksista; - eurooppalaisen tietoyhteiskunnan luomisen avustaminen uusien tietopalvelujen ja sovellusten käyttömahdollisuuksia ja niiden käytön tuttuutta edistämällä; - tietoyhteiskunnan maailmanlaajuisen luonteen huomioon ottaminen ja hyödyntäminen. 2. Ohjelma on voimassa 1 päivästä tammikuuta 1997 31 päivään joulukuuta 2001. 3. Budjettivallan käyttäjä hyväksyy määrärahat vuosittaisen talousarviomenettelyn yhteydessä rahoitusnäkymien mukaisesti. 4. Suunnitellut toimet ovat alojen välisiä ja täydentävät yhteisön muiden alojen toimia. Mitkään toimet eivät saisi olla päällekkäisiä kyseisillä aloilla muissa yhteisön ohjelmissa tehtävän työn kanssa. 2 artikla Komissio ottaa vastuulleen seuraavien toimien toteuttamisen 1 artiklassa tarkoitettujen tavoitteiden saavuttamiseksi: a) tietoa lisäävät toimet: - sellaisten tietojen levittäminen ja sellaisten toimien edistäminen, jotka lisäävät ymmärrystä tietoyhteiskunnan mahdollisuuksista, hyödyistä ja mahdollisista vaaroista; - tiedon kerääminen kansalaisten ja käyttäjien tarpeista ja näiden tarpeiden yksilöiminen, teollisuuden ja erityisesti pienten ja keskisuurten yritysten (pk-yritysten) kiinnostuksen edistäminen tarjoamalla palveluja ja sovelluksia kyseisiin tarpeisiin; - tietoyhteiskunnan mahdollisten vaikutusten esittelly alueellisesti, merkityksellisen tiedon vaihdon edistäminen kaupunkien ja alueiden välillä sekä suurelle yleisölle tiedottaminen sen palvelemiseksi toteutettavista konkreettisista hankkeista; - sellaisten tietoyhteiskunnan kehitystä käsittelevien tapaamisten järjestäminen ja seuranta, joista komissio saa eväitä tulevien haasteiden kohtaamista varten; b) tietoyhteiskunnan luomista Euroopassa avustavat toimet: - teknisten, taloudellisten, yhteiskunnallisten ja sääntelynäkökohtien analysointi, tietoyhteiskuntaan siirtymisen aiheuttamien haasteiden arviointi ja mahdollisimman suurten sosiaalis-taloudellisten hyötyjen saamiseksi tarvittavien toimien määrittely; - niiden mahdollisuuksien ja esteiden arviointi, joita vähäosaisilla sosiaaliryhmillä sekä syrjäseuduilla ja muita heikommassa asemassa olevilla alueilla voi olla tietoyhteiskunnan tuotteiden ja palvelujen käyttömahdollisuuksissa ja käytössä sekä sopivien toimenpiteiden yksilöimien näiden esteiden poistamiseksi ja hyötyjen saamiseksi; - Euroopan ja kansallisella tasolla meneillään olevien sovellusten tarjontaa koskevien toimien analysointi, joka perustuu erityisesti tietoyhteiskunnan kehitystä helpottavien hankkeiden jatkuvaan kartoitukseen; - Euroopan ja kansallisella tasolla toteutettavien politiikkojen ja ohjelmien avoimuuden aikaansaaminen, joka perustuu erityisesti jatkuvaan kartoitutukseen; - osallistuminen parhaiksi todettujen ohjelmien ja käytäntöjen pohjalta onnistuneiden tietoyhteiskuntapolitiikkojen, -hankkeiden ja -palvelujen saattamiseen Euroopan laajuiseen käyttöön; - Euroopan ja kansallisella tasolla meneillään olevien tutkimusten ja toimien yhteisvaikutuksen ja niitä koskevan yhteistyön edistäminen; - teitoyhteiskunnan kehittämiseen tarvittavien rahoitusjärjestelmien määrittely ja arviointi, jossa keskeisellä sijalla ovat sellaiset järjestelmät, joilla voidaan edistää julkisten ja yksityisten tahojen välisiä kumppanuussuhteita yleistä etua palvelevien sovellusten käyttämiseksi; - sisämarkkinoiden toiminnan esteiden määritteleminen tietoyhteiskunnan alueella ja toimenpiteet sen varmistamiseksi, että rajattomasta alueesta saadaan kaikki hyödyt tietoyhteiskunnan kehittämiseksi; - sellaisten toimien käynnistäminen, joilla selvitetään pk-yritysten prioriteetteja sekä niitä esteitä, jotka vaikeuttavat tietotekniikan käyttöä pk-yrityksissä; toimet sovitetaan kiinteästi yhteen komission työn kanssa, jolla kannustetaan eri käyttäjäryhmiä tieto- ja viestintätekniikan käytössä; c) tietoyhteiskunnan maailmanlaajuisen luonteen huomioon ottaminen ja hyödyntäminen: - tietoisuuden lisääminen tietoyhteiskunnan maailmanlaajuisesta luonteesta erityisesti kartoittamalla kaikkialla maailmassa toteutettuja aloitteita, vaihtamalla tietoja kolmansien maiden ja varsinkin kehitysmaiden kanssa ja tekemällä yhteistyötä esittelytoimien valmistelussa joko kahdenvälisesti tai yhteistyössä kansainvälisten järjestöjen kanssa. 3 artikla Edellä 1 artiklassa hahmoteltujen tavoitteiden ja 2 artiklassa määriteltyjen toimien toteuttamiseksi komissio voi käyttää kaikkia soveltuvia keinoja, erityisesti: - tehdä sopimuksia analyysien, tulevaa kehitystä kartoittavien tutkimusten ja erityisaloja koskevien yksityiskohtaisten tutkimusten suorittamisesta sekä esittelytoimien toteuttamisesta ja lisäksi toimien yhteensovittamisesta, arvioimisesta ja yhteisrahoituksesta, - järjestää asiantuntijakokouksia, konferensseja, neuvonpitoja asiasta kiinnostuneiden henkilöiden ja ryhmien kanssa sekä seminaareja tiedon julkaisemiseksi ja levittämiseksi, osallistua näihin toimiin ja myöntää niille tukea, - osallistua kansainvälisten järjestöjen tietoyhteiskuntaan liittyviin toimiin, erityisesti niihin, joilla pyritään kannustamaan kehitysmaita käyttämään tietoyhteiskunnan mahdollisuuksia. 4 artikla 1. Ohjelman täytäntöönpanosta vastaa komissio. 2. Komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan, lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on niin suurelta osin kuin mahdollista otettava huomioon komitean lausunto. Sen on ilmoitettava, millä tavoin lausunto on otettu huomioon. 5 artikla Edellä 4 artiklan 2 kohdassa määrättyä menettelyä sovelletaan: - työohjelman vahvistamiseen, - ehdotuspyyntöjen perusteiden ja sisällön määrittämiseen, - yhteisön rahoitusta koskeviin ehdotuspyyntöihin vastaukseksi saatujen ehdotusten ja kullekin hankkeelle myönnettävän yhteisön rahoitusosuuden arviointiin, jos rahoituksen määrä on vähintään 500 000 ecua, - ohjelman arviointitoimenpiteisiin, - osallistutaessa kolmansien maiden oikeushenkilöiden ja kansainvälisten järjestöjen hankkeisiin. 6 artikla 1. Komissio antaa Euroopan parlamentille ja neuvostolle ohjelman kahden ensimmäisen vuoden kuluttua väliarviointikertomuksen käynnistetyistä toimista ja saavutetuista tuloksista. Ohjelman lopussa komissio antaa Euroopan parlamentille ja neuvostolle arviointikertomuksen tuloksista, jotka on saavutettu toteuttamalla 2 artiklassa tarkoitetut toimet. 2. Ryhdytään toimenpiteisiin, joilla seurataan tähänastisten Euroopan tietoyhteiskunnan luomiseksi toteutettujen toimien rahoituksen tehokkuutta, tämän tarkoituksena on varmistaa, että yhteisön varoja käytetään tulevissa ohjelmissa parhaalla mahdollisella tavalla. 3. Seurantatoimenpiteiden tulokset annetaan 4 artiklan 2 kohdassa mainitun neuvoa-antavan komitean käyttöön. 7 artikla Tämä päätös on osoitettu kaikille jäsenvaltioille. (1) EYVL C 51, 21.2.1997, s. 12.